गांधीनगर: गुजरात के गोधरा कांड के 11 दोषियों की फांसी की सजा बरकरार रहेगी या नहीं। गुजरात हाईकोर्ट इसका फैसला सोमवार को करेगा। 27 फरवरी 2002 को साबरमती ट्रेन की एस-6 बोगी को जलाने के मामले में ट्रायल कोर्ट ने 11 दोषियों को फांसी और 20 को उम्रकैद की सजा सुनाई थी। ट्रायल कोर्ट में दोषी ठहराए गए लोगों ने इस फैसले के खिलाफ गुजरात हाईकोर्ट में अपील की थी, जिस पर फैसला सोमवार को आएगा। दोषियों का कहना था कि उन्हें न्याय नहीं मिला है। इसके चलते उन्होंने हाईकोर्ट में फैसले के खिलाफ अपील की थी।